Deg taggara n teṣleḍt-agi i nga i usentel n tegmat, nga tamawt llant tugniwin idyettuɣalen deg yal anzi am (tagmat, d yir tagmat), negza tagmat tesɛa azal deg tmetti taqbaylit, ɣef waya id-ttawin fella-s aṭas n yinzan, nekkes-d kra n yizamulen ɣef twacult am(idammen, axxam, ṭejra, lḥeb…), asugnen yellan deg yinzan-a d amazday; acku yezmer ugraw neɣ tarbaɛt ad sɛun yiwet n tmuɣli yiwen n usugnen, akked yimanay ; imi yal amdan yesɛa asugnen n timad-is, igem tikta-s deg yiman-is. ṣṣenf n usugnen id-nufa d asugnen n tegmat yelhan ;acku llan yinzan ɣef watmaten yettemsefhamen, yemḥemmalen, akked twacult yedduklen yesɛan assaɣen igerrzen, daɣen yella usugnen n yir tagmat ; acku llan yinzan idyettawin ɣef watmaten ur nettemsefham ara, ur nesɛi ara assaɣen yelhan, ur dduklen ara, bḍan am yibawen ɣef lluḥ.